Áskorun til stjórnvalda vegna mannréttindabrota á sýrlenskum börnum Barnaheill – Save the Children á Íslandi skora á íslensk stjórnvöld aðbeita sér tafarlaust fyrir því að mannréttindabrot gegn börnum í Sýrlandi verði stöðvuð . Nú þegar þrjú ár eru liðin frá upphafi átakanna hafa sýrlensk börn þolað hryllilegar þjáningar . Gróflega er brotið á rétti barna sem þau eiga samkvæmt barnasáttmála Sameinuðu þjóðanna . Barnaheill – Save the Children á Íslandi skora á íslensk stjórnvöld aðbeita sér tafarlaust fyrir því að mannréttindabrot gegn börnum í Sýrlandi verði stöðvuð . Gróflega er brotið á rétti barna sem þau eiga samkvæmt barnasáttmála Sameinuðu þjóðanna . Í 4. grein sáttmálans er kveðið á um að aðildarríki hjálpist að við að tryggja börnum heims þennan rétt sinn . Með því að undirrita Barnasáttmálann hafa íslensk stjórnvöld því skuldbundið sig til að stuðla að því að mannréttindi barna séu virt . Í dag eru þrjú ár frá upphafi átakanna og sýrlensk börn hafa þolað hryllilegar þjáningar . Meira en 10 þúsund börn hafa týnt lífi í grimmilegum átökum og rúmlega milljón börn hafa neyðst til að flýja heimaland sitt . Fyrir börnin sem enn búa í Sýrlandi , eru það ekki bara byssukúlur og sprengjuregn sem drepa og lama , heldur veldur skortur á grunnheilbrigðisþjónustu sjúkdómum og jafnvel dauða . Sum börn þekkja aðeins líf í stríði , búsetu í flóttamannabúðum , matarskort og ástvinamissi . Ekkert barn á að þurfa að búa við slíkar aðstæður . Eftir þriggja ára stríðsrekstur er þörfin fyrir mannúðaraðstoð gífurleg og enn eru Barnaheill - Save the Children með í forgangi að útvega lífsnauðsynlega þjónustu fyrir sýrlensk börn og fjölskyldur þeirra . Nú eru 60% spítala landsins skemmdir eða rústir einar . Næstum helmingur sýrlenskra lækna hefur flúið land . Í Aleppo , borg , sem ætti að búa yfir 2.500 læknum , eru 36 starfandi læknar . Starfsfólk Barnaheilla – Save the Children lýsir því að nýburar í hitakössum deyji vegna rafmagnsleysis , blóðbirgðir séu á þrotum og mikill skortur sé á helstu lyfjum . Aukinn fjöldi barna þjáist og deyr úr sjúkdómum sem áður var auðvelt að meðhöndla eða koma í veg fyrir . Í skýrslu Barnaheilla – Save the Children , A devastating toll , sem kom út á mánudag , kemur berlega í ljós hversu innviðir sýrlensks samfélags eru laskaðir . Þetta hefur gífurleg áhrif á líf barna , heilsu þeirra og afkomu . Alþjóðasamfélagið hefur brugðist sýrlenskum börnum og hvetja Barnaheill íslensk stjórnvöld til að beita sér af meiri ákveðni og festu til að koma í veg fyrir frekari mannréttindabrot , þjáningar og dauða sýrlenskra barna og fjölskyldna þeirra .